Wikimania

**Wikimania** è na cunfirenza accademica ppi utenti di lu pruggetti wiki cuurdinati dâ Funnazzioni Wikimedia.
L'argumenti di discussioni incrudunu prugetti dâ Funnazzioni Wikimedia, autri wiki, software a surgenti aperta, e cuntinutu libbiru.

## Panuramica

## Storia
## Wikimania 2015
A Wikimania 2015 si prisinta a Citati dû Mèssicu, 'n Mèssicu. Pi autri nfurmazzioni, ca. Dô 15 ô 19 di giugnettu 2015.

## Wikimania 2014
A cunfirenza Wikimania 2014 eni pruggittata ppi ssiri fatta a Barbican Center a London, Regnu Unitu.

## Wikimania 2013
A cunfirenza Wikimania 2013 si fici a Hong Kong. Dô 7 ô 11 di austu 2013.

## Wikimania 2012
A cunfirenza Wikimania 2012 si fici a Washington D.C., ntî Stati Uniti. Dô 12 ô 15 di giugnettu 2012.

## Wikimania 2011
A cunfirenza Wikimania 2011 si fici a Haifa, 'n Israeli. Dô 4 ô 7 di austu 2011.

## Wikimania 2010
A cunfirenza Wikimania 2010 eni pruggittata ppi ssiri fatta a Filarmonica Baltica Pulacca a Gdańsk, Pulonia.
Li pruposti ppi Amsterdam e Oxford pèrsiru ppi picca.

## Wikimania 2009
A cunfirenza Wikimania 2009 si fici a Buenos Aires, 'nta l'Argintina, di lu 26 a lu 28 di austu. I silizzioni finali fuorru fatti ntra Buenos Aires e Toronto. 
Brisbane (Australia) e Karlsruhe (Girmania) s'apprisintarru ma puoi s'arritirarru.

## Wikimania 2008

A cunfirenza Wikimania 2008 si tinni a Alissandria, Iggittu di lu 17 di giugnu a lu 19 di giugnettu 2008. 
Lu postu unni ancuntrarisi era a Bibbiuteca d'Alissandria.
Tri cittati fuorru pruposti a fin, l'autri dui jerunu Atlanta e Cittati do Capu.
Karlsruhe, Lòndira e Toronto s'apprisintarru ma puoi s'arritirarru.
Ci fuorru discussioni supra lu locu scigghiutu picchini c'era sta uci ca 'nta l'Iggittu si facìa cinzura e si mintienu in galèra li pirsuni ca discurrieunu supra a internet.

## Wikimania 2007

Comu nunciatu lu 25 Sittèmiru, 2006,  a cunfirenza si fici a Taipei, a Ripubbrica cinisi di Taiwan di lu 3 di austu 2007 a lu 5 di austu 2007.
A statu a prima cunfirenza ca urganizzau lu cursu d'addestramèntu ppi vuluntàri.

Autri tri gruppi cunzigghiarru li cittati di Londra, Alissandria, e Turinu.
Uffèrti ufficiali ppi Hong Kong, Singapuri, Istanbul, e Orlandu nun cia ficiri ntê i vutazzioni.
Li ufferti ppi Gènua, Chicago, e Las Vegas nun addivintarru mai ufficiali.

Lu 3 di austu, 2007, lu currispunnenti di lu *[[New York Times]]* Noam Cohen tistimuniau: "A cunfirenza c'erunu prisenti 440 pirsuni, quarchi ccosa cchiu ssai da mitati di Taiwan, ca vòsiru cunfruntarisi cu l'ideii e li filosufii ca s'apprisentanu quannu si cèrca di fari n'inciclupidìa intiramenti rializzati di vuluntari. Li riunioni di travagghiu àppiru a cchi fari cu robba prattica comu a cullabburazzioni pacifica; quali 'mpurtanza s'avissi a dari a 'mastrìsia' 'nta nu pruccettu ca eni cilibbratu ppi pirmettiri a chiunqui di cuntribbuiri incrusi l'iditori anonimi".

## Wikimania 2006

Wikimania 2006 si fici di lu 6 a lu 8 di austu 2006 â lu Centru Berkman ppi Internet e a Sucitati (*"Berkman Center for Internet & Society"*) dâ Scola i Leggi di Harvard (*"Harvard Law School"*) a Cambridge, Massachusetts 'nta li Stati Uniti dâ Merica. Ci fuorru quarchi 400-500 participanti.

Tra li cunfirinzieri c'era macari Jimmy Wales lu funnaturi di Wikipedia.
Nzo chi rissi Wales fu arripigghiatu di l*Associated Press* e stampatu nta nu munzieddu di jurnali a livellu glubbali.
Arricurdau comu a Funnazzioni partiu cu iddu "assittati chiei piggiama" â struttura cumplessa e matura ca jeni a camòra; ca a tinnenza a ricircari a qualitati mmèci ra quantitati; Wikipedia virrà misa supra i cumpiuter ca virrannu distribbuiti ppi lu prugettu *"One Laptop per Child"' (Nu cumputer purtatili ppi ogni picciriddu).

== Wikimania 2005 ==


A prima cunfirenza Wikimania 'ntirnazziunali s'a fattu a lu *Haus der Jugend* (Casa da Giuvintù) a Francuforti, 'nta Girmania, di lu lu [[4 di austu|4]] a lu [[8 di austu]] [[2005]].

Nta a simàna da cunfirenza ci fuorru macàri quattru "Hacking Days", di lu primu a lu 4 d'austu, quannu 25 sviluppatori s'arriunierru ppi travagghiari supra a lu còdici e discurri supra a l'aspetti tècchinici ri MediaWiki e di lu futuru di pruggetti Wikimedia.<br />
Li principali jorna da cunfirenza, mmèci di ssiri "4-8 di austu", fuorru di lu vènniri 5 â ruminica 7 dâ stissa simàna.
Li sissioni di prisintazzioni fuorru prucrammati duranti sti tri jorna.
Li cunfirinzieri ca parrarru cchiu ssai fuorru [[Jimmy Wales]], Ross Mayfield, Ward Cunningham e Richard Stallman (st'urtimu parràu di lu "*Dirittu d'auturi e a cumunitati 'nta l'èbbica di li reti 'nfurmatichi''").
Si parrau cchiu ssai in lincua angrisi ma ci fuorru macari parrati in lincua tidesca.
Li spunsurizzaturi fuorru Answers.com, SocialText, Sun Microsystems, DocCheck e Logos Group.

## Lijami sterni


Catigurìa:Wikimedia Foundation